recursal/SuperWikiNEXT-32B huggingface dataset:
**Кире Алексов Миладиноски** ( 1924
 во Козица, Кичевско —  1945

 во Липошница, Хрватска) — македонски партизан, борец за слобода на Македонија и учесник во НОВ.

Спомен обележје на сите борци од селото Козица кои загинале за слободата на Македонија. Меѓу нив е ѝ името на Кире Миладиноски

Животопис
---------

Бил роден во сиромашно семејство кое не можело да му овозможи да се образува. По завршувањето на основното училиште, бил принуден да се занимава со земјоделство. Гледајќи ги тешките услови за живеење, доброволно се приклучил во редовите на Првата македонска бригада во есента 1944 година. Како борец учествувал на Сремскиот фронт во составот на Петнаесеттиот корпус. Загинал во борба со Германците кај селото Липошница во април 1945 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 81.
Македонија во рамките на Римското Царство, околу 117. година
**Македонија Прва** (Macedonia Prima) е доцноантичка провинција на Диецеза Македонија со административен центар во Тесалоника. Територијата на Македонија Прва ги опфаќала подрачјата на Долна Македонија, долниот тек на Халијакмон, долниот тек на Аксиј (од Демир Капија до утоката) и Долни Стримон. Јужниот дел ја опфаќал пелагониската висорамнина со градот Хераклеја Линкестид. Поважни градови биле: Филипи, Дион, Едеса, Бероја и Пела. На север провинцијата се протегала до денешните Битола, Ресен, Валандово, Гевгелија и Струмица.

Поврзано
--------

* Диецеза Македонија
* Македонија Втора
* Македонија (римска провинција)

Наводи
------

1. ↑  Ф. Папазоглу, Македонски градови у римско доба, Скопје, 1957
2. ↑  З. Костиќ, Осврт на административне поделе Македонија крајем антике, Београд, 1996
3. ↑  T. Mommsen, The Provinces of the Roman Empire, from Caesar to Diocletian, Chicago, 1974.
**Кузман Поп Стефанија** (Охрид,  1935
 - Охрид, 10 јануари 2013

) бил виден македонски музичар, еден основачите на култниот ансамбл на староградски песни „Билјана" од Охрид.

Животопис
---------

Поп Стефанија е роден во Охрид во 1935 година. Тој бил еден од основачите на ансамблот на староградски песни „Билјана" кој во септември 2012 година одбележал 60 години од формирањето.
„Билјана" бил познат музички состав низ некогашните југословенски простори, успешно презентирајќи ја охридската староградска песна. Составен од Кузман Поп Стефанија, Сотир Димитроски - Сингл, Бајрам Адем, Душко Мареноски, Ташко Петроски и Томче Луканоски, ансамблот имал снимено неколку албуми со староградски народни песни и ора, а активно работел сè до 2002 година, презентирајќи ја охридската староградска музика како во земјата, така и во светот. Денес ансамблот повторно е активен, но од страна на потомците на Поп Стефанија. Починал по кратко боледување на 10 јануари 2013 во Охрид.

Наводи
------

1. ↑  „Спот за охридска песна нормално дека се снима во Охрид!". Вечер. 25 август 2012. Посетено на 2013-01-10.
2. ↑  „Почина Кузман Поп Стефанија, еден од основачите на ансамблот „Билјана"". Инфо +. 10 јануари 2013. Посетено на 2013-01-10.
**Мирза Делибашиќ** (Тузла, 9 јануари 1954

 - Сараево, 9 декември 2001

) – босанскохерцеговски кошаркар. Вброен е меѓу 50 лица кои најмногу придонеле за Евролигата.

Играчка кариера
---------------

### Клупска кариера

Блескавата спортска кариер ја започнал во 1968 година кога станал пионерски првак на Босна и Херцеговина во тенис. Член на кошаркарскиот клуб Слобода од Тузла станал во 1968 година и во него останал до 1972 година, кога преминал во КК Босна од Сараево кога го одиграл и првиот натпревар против КК Југопластика од Сплит.

Бил првак на СФР Југославија и Европа и го освоил Купот на Југославија во кошарка. За КК Босна одиграл 700 натпревари и постигнал околу 14 000 кошеви. Со екипата на Босна бил и вицешампион на светот, на клупското светско првенство во 1979 година кое се одиграло во Бразил. После играњето во Босна, играл за Реал Мадрид каде во 1983 година заради излив на крв во мозокот морал трајно да се повлече од активното играње.

### Репрезентативна кариера

Во дресот на репрезентацијата на Југославија (одиграл 176 натпревари и постигнал 1.759 бода) ref>KK Bosna: Mirza Delibašić Архивирано на 17 октомври 2013 г.</ref> бил првак на Балканот, Европа, светот и олимписки победник.

Тренерска кариера
-----------------

Мирза Делибашиќ бил првиот селектор на кошаркарската репрезентација на БиХ. на Европското првенство во Германија во 1993 година под негово водство кошаркарската репрезентација на БиХ го освоиле осмото место. Во 1995 година поднел оставка на селекторското место.

Спортско административна кариера
--------------------------------

Бил директор на КК Босна на кое место останал до смртта во 2001 година.

Признанија
----------

Добитник е на многу спортски и општествени признанија.

* Во 1980 година избран е за најдобар кошаркар во Југославија.
* Четири пати бил избран за најдобар спортист на Босна и Херцеговина, а пет пати за најдобар спортист на градот Сараево.
* Во 2000 година избран е за спортист на столетието во Босна и Херцеговина.

Спомен
------

* Спортската сала во Скендерија денес го носи името „Сала Мирза Делибашиќ"
* Во негов спомен од 2005 година се игра меѓународен кошаркарски турнир „Меморијал Мирза Делибашиќ".

Наводи
------

1. 1 2  euroleague.net: Mirza Delibasic (1972-1983)
2. 1 2 3  bhstring.net: Portret: Mirza Delibašić - Kinđe. I pad je let, preuzeto 17. listopada 2013.
3. 1 2  Španjolski mediji obilježili deset godina od smrti Mirze Delibašića, gol.dnevnik.hr
4. ↑  „sportski.net.hr: Zbogom, Kinđe! Mirza Delibašić (9. siječanj 1954. - 8. prosinca 2001.)". Архивирано од изворникот на 2013-10-17. Посетено на 2017-04-27.
5. ↑  oslobodjenje.ba: Međunarodni memorijalni turnir Mirza Delibašić: Igokea i Gmunden u finalu, 20. rujna 2013
**Младен Тепавчевиќ** е познат српски пливач, роден на 26 октомври 1976 година во Сараево (Босна и Херцеговина). Тој пливаше за Србија и Црна Гора на Олимписките игри во 2004 година. Тој, исто така, се квалификуваше да ја претставува Србија на Олимпијадата во 2008 година, но не пливаше. Тепавчевиќ го држи српскиот рекорд во сите дисциплини на градно за мажи. Тој се натпреваруваше во Атина, Грција, на 100 метри градно, каде забележа време од 1:03.52, што беше доволно за 29-то место од 60 пливачи. Тој се квалификуваше за Олимписките игри во 2008 година со 1:02,80, го исплива 33-тото место на Светското првенство во ФИНА 2007 година на 100 метри градно.  Пливаше и на Светското првенство во 2003 година. и 2005 година. Денес тој е пливачки тренер во клубот Sundfelag Hafnarfjardar SH - и тренер на исландскиот пливачки тим. Има три деца.

Наводи
------

1. ↑  Блог гост

Надворешни врски
----------------

* Веб-страница Гостин на блог Младен Тепавчевиќ
* Интервју со Младен Тепавчевиќ


1. ↑  „Mladen Tepavčević: Problemi nisu od juče". *SwimOn* (српски). 2020-02-28. Посетено на 2020-05-31.
**Кире Ричлиев** (роден во Струмица) е поранешен македонски одбојкар.

Целата своја одбојкарска кариера ја поминал во екипата на ОК Струмица. Најголемиот успех како играч го постигнал во сезоната 1992/93 година, кога заедно со својот тим станал шампион на Македонија.

Ричлиев бил член на Македонската одбојкарска репрезентација. 

По завршувањето на кариерата, тој бил долгогодишен тренер на ОК Струмица, како и на ОК Македонија. Во исто време бил и под-селектор на Македонската одбојкарска репрезентација, како и селектор на младата одбојкарска репрезентација на Македонија. Денеска е тренер на ОК Џио Струмица.

Наводи
------

1. ↑  www.strumica.gov.mk

|  |  |
| --- | --- |
| Stub icon | *Оваа статија поврзана со Струмица е никулец. Можете да помогнете со тоа што ќе ја проширите.** п
* р
* у
 |
**„Младите лавови"** (англиски: *The young lions*) — американски филм од 1958 година, во режија на Едвард Дмитрик (Edward Dmytryk), според сценариото на Едвард Анхалт (Edward Anhalt). Филмот е снимен според истоимениот роман на Ирвин Шо од 1948 година. Главните улоги ги играат: Марлон Брандо (Marlon Brando), Монтгомери Клифт (Montgomery Clift), Дин Мартин (Dean Martin), Барбара Раш (Barbara Rush), Меј Брит (May Britt), Дора Дол (Dora Doll) и Максимилијан Шел (Maximillian Schell). Филмот бил номиниран за наградата „Оскар" во три категории: најдобра црно-бела фотографија (Џозеф Мекдоналд), музика (Хуго Фридхофер) и звук (Карлтон В. Фокнер). Во Филмот, Дин Мартин ја игра својата прва главна улога надвор од жанрот комедија.

Синопсис
--------

Непосредно пред Втората светска војна, австрискиот учител по скијање Кристијан (го игра Брандо) во Алпите ја запознава Маргарет која, соочена со националсоцијализмот, се враќа во САД. Нјезиниот љубовник, пејачот Мајкл (го игра Мартин) се обидува што подобро да помине во текот на регрутацијата во американската армија. Притоа, тој го запознава младиот Евреин Ноа (го игра Клифт) и тие двајцата се распоредени во истата единица. Претходно, Ноа само што започнал љубовна врска со Хоуп со која набрзо се венчал. Во американската армија, тој се соочува со антисемитизмот. По избувнувањето на војната, Кристијан станува германски офицер и се истакнува во Битката за освојувањето на Париз....

Наводи
------

1. 1 2  HRT, Mladi lavovi, američki film - Zlatno doba Hollywooda (пристапено на 15.3.2020)
**Кирани Џејмс** (1 септември 1992, Гујаве) е гренадски атлетичар, кој настапува во трките на 200 и 400 m. Тој е светски и олимписки првак во трката на 400 m од Светското првенство 2011 во Тегу и Летнтие олимписки игри 2012 во Лондон.

Животопис
---------

Кирани е роден во малото рибарско место Гујаве, а подоцна заминал на студии на универзитетот Алабама во САД. Таму започнал да тренира под раководство на поранешниот олимпиец Харви Гленс и двапати по ред победил на студентските натпреварувања.

Во сезоната 2011, тој оствари доста успешни резултати на атлетските митинзи, а својата добра форма ја потврди и на светското првенство во Тегу, на кое го освои златниот медаљ, остварувајќи нов личен рекорд со време од 44,60 s, што беше за три стотинки подобро од времето на тогашнниот олимписки и светски првак, Лешон Мерит. Со овој успех, Џејмс стана првиот атлетичар од својата земја кој има освоен медаљ на светските првенства на отворено.

На Летните олимписки игри 2012 во Лондон, Џејмс го освои златниот медал, победвајќи во финалната трка на 400 m со резултат од 43,94 s. Со овој успех, тој на својата земја и го донел не само првиот златен медал од Олимписките игри, туку и првиот медал воопшто.

Лични рекорди
-------------

| Дисциплина | Време | Место | Датум |
| --- | --- | --- | --- |
| 200 m (на отворено) | 20,41 | Ел Пасо, САД | 16 април 2011 |
| 200 m (во сала) | 20,58 | Албукерке, САД | 21 јануари 2011 |
| 400 m (на отворено) | 43,94 | Лондон, Велика Британија | 6 август 2012 |
| 400 m (во сала) | 44,80 | Фејетвил, САД | 27 февруари 2011 |

Наводи
------

1. 1 2  Teenager Wins Gold in 400 Meters for Tiny Grenada|author=Christopher Clarey. The New York Times, 30 август 2010

Надворешни врски
----------------

* Кирани Џејмс, МАФ
**Кубер Пиди** (анг:Coober Pedy) ― гратче во северниот дел од Јужна Австралија, 846 километри северно од Аделаида. Градот се нарекува и „светска престолнина на опалот" поради големото количеството скапоцен опал кој таму се ископува. Кубер Пиди е прочуен и по своите подземни живеалишта наречени „копанки", кои вака се изградени поради дневните горештини.

Името „Кубер Пиди" се смета дека потекнува од абориџинскиот збор *купа пити* (*kupa-piti)*, што значи „дупка на белите пријатели", но од 1975 година Абориџините кои живеат во градот го користат името **Умуна** (Umoona), што значи „долг живот".

Според пописот од 2016 година, во Кубер Пиди 1.762 (вклучувајќи ги и Абориџините Австралијци ), во Кубер Педи имало 1.762 луѓе.

Историја
--------

Прв истражувач кој стигнал во околината на Кубер Пиди бил Шкотланѓанецот Џон Мекдуал Стјуарт, во 1858 година. Градот бил основан во 1915 година, кога Вил Хачисон на 1 февруари истата година го открил првиот опал. Во 1916 тука веќе почнале да пристигнуваат првите ископувачи на опал. Името на градот било одлучено на состанок во 1920 година, кога била основана и првата пошта.

Наводи
------

1. ↑  Australian Bureau of Statistics (27 June 2017). „Coober Pedy (State Suburb)". *2016 Census QuickStats*. Посетено на 28 January 2018. Уредете го ова на Википодатоците
2. ↑  Henderson Henderson. „District Council of Coober Pedy - Welcome to the Opal Capital of the World". Архивирано од изворникот на 22 July 2012. Посетено на 29 September 2007.
3. ↑  Smith, R. *Australia: Journey Through a Timeless Land*.
4. ↑  „The History of Coober Pedy". *Coober Pedy SA*. Посетено на 13 October 2021.

Надворешни врски
----------------

* Матична страница  (Coober Pedy Retail, Business & Tourism Association)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 124698542
* LCCN: no2005107829
* NKC: ge654421

 |

 |
Миранда
**Миранда** е месечина на Уран која кружи околу планетата на растојание од околу 129.850 км. Миранда има приближно кружна форма, со димензии од 480х468х466, со просечен пречник од 472 км. Масата на оваа месечина е 6,59 × 10 19 кг. На Миранда е измерена максимална температура од 86 K (-187°Ц).

Откриена е од Џерард Кајпер во 1948 година. Војаџер 2 е единственото летало што ја посетило Миранда.

Состав и релјеф
---------------

Миранда е изградена од карпи и воден мраз. Иако е најмалата од петте големи месечини на Уран, Миранда има најинтересен релјеф. Нејзината површина е сложена мешавина на различни типови на терен. Едни покрај други се наоѓаат нејзините долини, карпи, пукнатини, кратери и кањони.

Највпечатлив детаљ на површината на Миранда е светлиот облик во форма на латинската буква V, позната како Шеврон. Заедно со Шеврон, се забележуваат и нејзините планини и пукнатини. Некои кањони се длабоки 20 метри, а е снимена и стрмна карпа висока 5 метри.

### Потеклото на релјефните одлики

Според постара теорија, разновидноста на релјефот на Миранда е резултат на повеќе удари од месечини во раната историја. Со секој удар, делови од јадрото и кората на Миранда се мешале. Подоцнежното издигнување на делумно стопениот мраз од внатрешноста го предизвикал познатиот Шеврон.

Според понова теорија, сегашниот изглед на Миранда не бил многу под влијание на големите тела, туку на тектонската активност. Веројатната претпоставка е дека приливните сили се одговорни за тоа, како во Јупитеровата месечина Европа.

Иако Миранда не е во резонанција со ниту една друга месечина денес (како што е случајот со Европа), таквата резонанција можеби постоела во минатото. Резонанција на две месечини е појава во која месечините се среќаваат во нивната орбита околу матичната планета (т.е. внатрешниот го престигнува надворешниот) секогаш на исто место. Плимните сили предизвикуваат формирање на плимна вдлабнатина - искривување на месечината, што создава триење. Триењето ги загрева внатрешните делови и го топи мразот внатре, кој потоа се крева кон површината. Резонанцијата гарантира дека месечината секогаш се движи по истата оска, така што ефектот се акумулира со текот на времето.

Поради менувањето на патот на месечината, резонанцијата исчезнала и Миранда го загубила изворот на енергија за тектонски активности, поради што нејзиното раслојување (планетарна диференцијација) никогаш не завршило.

Надворешни врски
----------------

|  |  |
| --- | --- |
| Ризница | „Миранда (месечина)" на Ризницата ? |

* Miranda Profile at NASA's Solar System Exploration site
* Miranda page at *The Nine Planets*
* Miranda, a Moon of Uranus at *Views of the Solar System*
* Paul Schenk's 3D images and flyover videos of Miranda and other outer solar system satellites
* Miranda Nomenclature from the USGS Planetary Nomenclature web site
**Кудавските Пештери** ― пештери кои се наоѓаат во малото село Куда, на источната страна на северниот брег на Муруд-Џанџира во јужен Конкан, Индија. Овие петнаесет будистички пештери се мали, едноставни и се ископани во првиот век п.н.е.

Верандата на Чаитја има неколку релјефи на Буда, врежани со симболи на лотус, тркало и наги. Подоцна во 5/6 век будистичкиот махајански огранок ги презел пештерите и ги додал нивните скулптури. Првата пештера има античко писмо на нејзиниот ѕид. Шестиот влез на пештерата е украсен со слонови.

Триесетте натписи ги опишуваат дарителства од обични будисти и будистички монаси. Други дарители вклучуваат продавач на железо, банкар, градина, писател, лекар, продавач на цвеќиња и свештеник.

* СтупаСтупа
* НатписНатпис
* РелјефиРелјефи
* РелјефиРелјефи
* РелјефиРелјефи
* РелјефиРелјефи
* РелјефиРелјефи
* Чувар слонЧувар слон
* РелјефРелјеф

Наводи
------

1. 1 2 3  Ahir, D. C. (2003). *Buddhist sites and shrines in India : history, art, and architecture* (1.. изд.). Delhi: Sri Satguru Publ. стр. 197–198. ISBN 8170307740.
2. ↑  Gunaji, Milind (2010). *Offbeat tracks in Maharashtra* (2. изд.). Mumbai: Popular Prakashan. стр. 222–223. ISBN 8179915786.

Надворешни врски
----------------

* Кудавски Пештери на Ризницата ?
**Мирза Хазар** (азерски: *Mirzə Kərim oğlu Mikayılov*) (29 ноември 1947

, Геокчај, Азербејџан, СССР - 31 јануари 2020

, Германија) — истакнат азербејџански писател, политички аналитичар, менаџер, издавач.

Животопис
---------

Од 1975 до 1984 година ја превел Библијата на азербејџански јазик. Од 1976 до 2003 работел во Радио Слободна Европа и Гласот на Америка како уредник на вести на азербејџански јазик.

Наводи
------

1. ↑

Надворешни врски
----------------

* Биографија[*мртва врска*]
* Broadcasting Freedom: The Cold War Triumph of Radio Free Europe

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 34249081
* LCCN: no2007133028
* ISNI: 0000 0000 5123 0771

 |

 |
**Кире Тодоров Митрески** (1921 во Белчишта, Охридско — 1946 во Битола) — македонски партизан, учесник во НОБ.

Животопис
---------

Кире Тодоров Митрески е роден во селото Белчишта. Се занимавал со земјоделство. Во НОБ доброволно влегол на 28 август 1944 година. Како доброволец учествувал како борец во Првата македонска ударна бригада на Срем. За тоа време се разболел и бил ослободен, при што како последица од болеста починал во 1946 година во Битола.

Наводи
------

1. ↑ . Охрид и охридско во борбата против фашизмот, ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945 година. Охрид. 1976. Отсутно или празно `|title=` (help)CS1-одржување: друго (link)
**Манастирот Придворица** е манастир на Српската православна црква, изграден во 12 век, во исто време со блиската Студеница. Има статус на споменик на културата од големо значење. Се наоѓа во село Придворица, Ивањица.

Според архитектонските одлики е типичен пример на средновековната Рашка школа. Црквата Преображение е еднокорабна, еднокупола градба со полукружна апсида на исток. Надворешната фасада е украсена со фриз од слепи аркади.

Изграден бил од слуга кој работел на дворот на Немањиќи околу 1195 година. Оттука и името Придворица. Сведоштво за тоа се мали, но вредни остатоци од фрески во горниот тек на храмот. Во почетокот ова бил женски манастир, што е потврдено со повелбата на Немања кон манастирот Студеница. Монахињите се занимавале со ткаење и ги пренесувале вештините на месното население, за што сведочи и целосно автентичен стил на ткаење во овој регион; тогаш со векови била локална црква, а од 2007 година повторно била прогласена за манастир, но за машки. Игумен на манастирот, а во манастирот живеат двајца искушеници. Придворица е на 28-ми километар од патот Ивањица-Студеница.

Самата зграда двапати била обновена, што на многу начини ја променило нејзината надворешност: првпат по 1557 година, а втор пат во средината на деветнаесеттиот век. При второто обновување, на портите бил насликан иконостас, потпишан од Сретен Протиќ Молеровиќ 1835 година. Манастирската црква Придворица е посветена на Преображение. Манастирот е еден од ретките во Србија кои имаат свој грб.

Галерија
--------

* Црквата Свето Преображение во Придворица*Црквата Свето Преображение во Придворица*
* Западната страна на црквата*Западната страна на црквата*
* Грбот на манастирот Придворица*Грбот на манастирот Придворица*
* Внатрешноста на црквата со бел иконостас*Внатрешноста на црквата со бел иконостас*

Наводи
------

1. ↑  „Туристичка организација оптшине Ивањица". Посетено на May 9, 2014.
2. ↑  „Сајт Општине Ивањица". Посетено на May 9, 2014.

Надворешни врски
----------------

* Републички завод за заштита на спомениците на културата - Белград Архивирано на 6 февруари 2021 г.
* Недвижно културно наследство
* Список на споменици

43°28′33″N 20°22′46″E﻿ / ﻿43.47583° СГШ; 20.37944° ИГД﻿ / 43.47583; 20.37944
**Манастир Гомионица** со црква посветена на Воведение на Пресвета Богородица во храм се наоѓа 42 km западно од Бања Лука, во селото Кмеќани кај Бронзани Мајдан.

Историја
--------

За манастирот Гомионица е изнесен ставот дека потекнува од времето на турската окупација. Храмот според изгледот е сличен на оние кои се градени во 14-от век, а сличноста се гледа пред сè во четирите столба, во куполата, и во отсуството на пиластар.

Манастирот е првпат споменат писмено во 1536 година во турски извори, во кои се споменува игуменот Андрија. Најстариот зачуван предмет е типик на манастирот, кој потекнува од 1599 година. Денес се чува во епархиската библиотека во Арад, во Романија.

Кон крајот на XVII век, монасите пребегале во манастирот Ходош во Банат, а во 1738 година, во славонскиот манастир Пакра. Во текот на XVIII и XIX век, црквата била неколкупати поправана. Постоела манастирска школа од 1882 година, која ја посетувал и познатиот писател Петар Кочиќ.

Архитектура
-----------

Гомионичката црква  е градба со купола, полукружна олтарска апсида и припрат. Сводовите внатре во црквата се потпираат на пиластри, а на дното има полукружно засведени премини, што на црквата и дава привидно тробродна основа.

Фрескопис и икони
-----------------

Фреските во црквата се со стилски одлики кои се налик на оние што во XVI век биле насликани во манастирот Грачаница, манастирот Ловница , во манастирот Студеница, и други.
Во манастирот постои збирка на икони  од XVI до XIX век, како и стари ракописни и печатени книги од XIV — XVII век и уметнички предмети. Позлатениот сребрен крст од 1640 година е изработен од Стефан Ивановиќ Сарајевац од Сомбор, денес се наоѓа во Лондонскиот универзитет.

Галерија
--------

* Гробот на таткото на Петар Кочиќ, кој е закопан во манастирот Гомионица.Гробот на таткото на Петар Кочиќ, кој е закопан во манастирот Гомионица.
* Манастир Гомионица со околинатаМанастир Гомионица со околината
* Манастир Гомионица Манастир Гомионица
* 
* 
*

Наводи
------

1. ↑  „Манастирската црква". Архивирано од изворникот на 2007-09-27. Посетено на 2017-09-13.
2. ↑  „Гомионичките икони". Архивирано од изворникот на 2007-09-27. Посетено на 2017-09-13.
3. ↑  „Гомионички ракописи". Архивирано од изворникот на 2007-09-27. Посетено на 2017-09-13.
4. ↑  „Гомионички предмети". Архивирано од изворникот на 2012-02-11. Посетено на 2017-09-13.

Надворешни врски
----------------

|  |  |
| --- | --- |
| Ризница | „Манастир Гомионица" на Ризницата ? |

* Манастир Гомионица Архивирано на 11 јануари 2014 г.
* Туристичка организација на Република Српска: Манастир Гомионица
* Митрополија Дабробосанска
* Предање и историја Цркве Срба у светлу археологије
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Chilabothrus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Кубанска боа** (Chilabothrus angulifer) спаѓа во групата на змии. Засега не се издвоени подвидови.

Должина до 4,5м

Распространетост и навики
-------------------------

Нејзиниот дом се наоѓа на островот Куба и се среќава по места каде што има пештери. Зимата ја минува спиејќи во нив, иако зимите на Куба се прилично благи. Покрај со лилјаци, кои се нејзина основна храна, кубанската боа се храни и со мали птици кои ги лови по дрвјата. Женката раѓа живи малечки, кои веднаш излегуваат од порозните кесиња. Во една група обично има до 10 мали змии. Денес, овој вид змии е меѓународно заштитен вид.

Наводи
------

1. ↑  Day, M. & Tolson, P. (1996). „*Chilabothrus angulifer*". *The IUCN Red List of Threatened Species*. IUCN. **1996**: e.T7815A12852846. doi:10.2305/IUCN.UK.1996.RLTS.T7815A12852846.en. Посетено на 14 December 2017.
2. ↑  McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).
3. ↑  „*Epicrates angulifer*". Обединет таксономски информативен систем. Посетено на 17 August 2007. (англиски)
4. ↑  1994 Categories & Criteria (version 2.3) Архивирано на 13 септември 2008 г.IUCN Red List. Accessed 17 August 2007.

|  |  |
| --- | --- |
| Ризница | „Кубанска боа" на Ризницата ? |
**Кубен сантиметар** (симб. **см3**, **cm3**, **cc**) е мошне застапена единица за волумен (зафатнина), сразмерна на изведената SI-единица кубен метар. Соодветствува на волуменот на коцка со димензии 1 см × 1 см × 1 см. Еден кубен сантиметар е 1⁄1000000 од волуменот на еден кубен метар, или 1⁄1000 литар (еден милилитар). Затоа 1 cm3 ≡ 1 mL. Еден кубен сантиметар вода на температура од 3,98 °C (кога водата е најгуста) има приближна маса од еден грам.

Во многу научни области, кубниот сантиметар е заменет со милилитри, но истиот е сеприсутен во автоиндустријата, каде ја изразува работната зафатнина или „кубикажа" на автомобилските мотори и се среќава означен како *cc*. На пример, мотор од 2300 „кубици" има истоветна работна зафатнина од 2,3 Л (бидејќи см3 = 1 Л)

Наводи
------

1. ↑  „кубикажа" Архивирано на 17 декември 2013 г. - Лексикон на македонскиот јазик, он.нет
**Кудиги** - италијанско-американско јадење кое се состои од италијански колбас зачинет со слатки зачини кој се служи како сендвич, често со сирење од моцарела и сос од домати. Го има во горниот полуостров Мичиген, во средниот запад на САД.

Подготовка
----------

Кудиги може да се сервира на многу начини во многу италијанско-американски јадења. Како сендвич, првично се служел со сиров кромид и сенф на ролна, но денес обично се служи со сирење од моцарела и сос од домати. Дополнителни додатоци може да се печурки, кромид и зелени пиперки.

Вкусот на Кудиги варира во зависност од количеството на каранфилче и цимет присутни во мешавината.

Историја
--------

Се смета дека Кудиги прво се подготвувал од котехино, северноиталијански свеж колбас направен од свинско месо, маснотии и џимиринки. Сендвичот и неговиот карактеристичен колбас првично биле продавани во северен Мичиген од италијански имигранти во 1936 година, кои го нарекле ***гудиги***.

Наводи
------

1. ↑  Fowler, Brenda (June 29, 1997). „Endless Trails to Open Water". *The New York Times*. Посетено на April 30, 2010.
2. 1 2  Himmelstein, Rebecca (October 31, 2014). „Cudighi Sandwich Remains Staple in the Yooper Diet". *Upper Michigans Source*. Negaunee, MI: WLUC-TV. Посетено на August 23, 2015.
3. ↑  „Cotechino di Modena". *Ricettedi Magazine* (италијански). Архивирано од изворникот на February 24, 2012. Посетено на May 30, 2009.

Понатамошно читање
------------------

* Magnaghi, Russell M. (Winter 2017). „The Mystery of the Cudighi Solved". *Chronicle*. Historical Society of Michigan. **349** (4): 13.
* Rummel, Rachel. „Cudighi". *Atlas Obscura*. Архивирано од изворникот на May 19, 2020.
Уметнички приказ.Уметнички приказ.
**Луѓе-сенки** (англиски: *Shadow people*) е име за паранормална појава, која доста луѓе ја виделе и опишале како темна сенка во облик на човек. Скептиците веруваат дека тоа е само вид на халуцинација. Истражувачот на паранормално Хајди Холис изјавил дека тоа е натприродна појава.

Причини
-------

Ова порано било само приказна за духови, но денеска многу религии и легенди тврдат дека е ова натприродна појава. 
Некои анализи на психолошките состојби можат да го објаснат видувањето на луѓе-сенки. За тоа можат да бидат заслужни Парализа на сон, илузии и халуцинации

Опис
----

Хејди Холс ги опишува како темни човечки сенки кои се движат на такво растојание од окoто што едвај може да се видат. Многу научници мислат дека тоа на луѓето им се причинува затоа што сенките не се гледат јасно. Се појавуваат најчесто на места на кои нема многу луѓе. Голем број луѓе пријавиле дека во својата куќа на плафонот виделе сенка во облик на човек.

Наводи
------

1. ↑  Ahlquist 2007, стр. 122. sfn error: no target: CITEREFAhlquist2007 (help)
2. ↑  Oakley & Malik 2007, стр. 17. sfn error: no target: CITEREFOakleyMalik2007 (help)
3. ↑  Kinsella 2011, стр. 117. sfn error: no target: CITEREFKinsella2011 (help)
***Контемплации*** (француски: *Les Contemplations*) — збирка поезија од францускиот писател Виктор Иго објавена во 1856. Содржи 156 поеми во седум книги. Најголем дел од поемите биле напишани во периодот 1841–1855, а најстарата датира од 1830. Иго во некои поеми експериментирал и со жанрот автобиографија во стихови. Во најголем дел од поезијата во *Контемплации* има чувства како среќа, љубов, верба, но и смрт, тага. Збирката била и омаж кон ќерката Леополдина, која се удавила во Сена.

Наводи
------

1. ↑  Victor Hugo – *Les Contemplations* Архивирано на 10 јануари 2017 г. Académie de Nice
2. ↑  Les Contemplations de Victor Hugo aLaLettre.com

Надворешни врски
----------------

* Прв том (француски)
* Втор том (француски)
Релјеф на трајановиот ѕид претставувајќи поворка пејачи и музичари во чест на Монту во Медамуд.
**Медамуд** (од староегипетски *Маду*) - поранешна населба во Стар Египет. Неговата денешна територија се наоѓа на околу 8 км исток-север од Луксор.

Храмот на Монту се наоѓал тука. Ископан бил од Фернан Бисон де ла Роке во 1925 година, кој идентификувал неколку структури посветени на богот на војната Монту.

Историја
--------

Едноставен храм на Монту постоел тука веќе кон крајот на Старото Кралство, или за време на Првиот среден период. Тој беше опкружен со ѕид. Сега се наоѓа под сегашниот храм.

Имал два столба, еден зад друг и, над нив, имало двојно пештерско светилиште, чии подземни комори биле обележани со могили на површината. Овие насипи од земјата веројатно функционирале како „исконски насипи".

За време на 12-тата династија на Средното Кралство, стариот храм бил целосно реконструиран во поголеми размери.

Понатамошното градење и реновирање продолжило и во времето на Римската Империја.

Поврзано
--------

* Список на староегипетски археолошки наоѓалишта
Прокламација на Канадска Конфедерација
**Конфедерација** е сојуз меѓу самостојни држави во кој се здружуваат одделни држави врз основа на меѓусебен договор заради остварување на извесни заеднички цели како на пример: 

* одбрана
* надворешна политика
* надворешно трговски договори
* заедничка валута

Во конфедерација, конфедератите си ја задржуваат својата сувереност пренесувајќи го на сојузните управни органи само вршењето на одредените работи предвидени со договорот за формирање на конфедерацијата.

По слободно управувана конфедерација може лесно да биде споредена со општа меѓународна организација. За разлика од ова, поцврсто управуваните конфедерации пак, наликуваат на федерација. 

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Континентална филозофија** — збир на филозофски традиции со потекло од XIX и XX век од континентална Европа. Оваа употреба на поимот потекнува од филозофите од англиско говорно подрачје од втората половина на XX век, кои го користат да означат филозофи и филозофски традиции надвор од аналитичкото движење. Континенталната филозофија ги вбројува следниве движења: германскиот идеализам, феноменологијата, егзистенцијализмот (и неговите предвесници, како мислата на Кјеркегор и Ниче), херменевтиката, структурализмот, пост-структурализмот, феминизмот, психоаналитичката теорија и критичката теорија на Франкфуртската школа.

|  |  |
| --- | --- |
| Stub icon | *Оваа статија од областа на филозофијата е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Leiter 2007, стр. 2 harvnb error: no target: CITEREFLeiter2007 (help): "As a first approximation, we might say that philosophy in Continental Europe in the nineteenth and twentieth centuries is best understood as a connected weave of traditions, some of which overlap, but no one of which dominates all the others."
2. ↑  Critchley, Simon (1998), „Introduction: what is continental philosophy?", Во Critchley, Simon; Schroder, William (уред.), *A Companion to Continental Philosophy*, Blackwell Companions to Philosophy, Malden, MA: Blackwell Publishing Ltd, стр. 4.
3. ↑  The above list includes only those movements common to both lists compiled by Critchley 2001, стр. 13 harvnb error: no target: CITEREFCritchley2001 (help) and Glendinning 2006, стр. 58–65 harvnb error: no target: CITEREFGlendinning2006 (help)
**Лајпциг** (германски: *Leipzig*) — еден од трите поранешни административни окрузи на Саксонија, Германија, кој се наоѓал во северозападот на покраината. Се совпаѓал со планскиот регион Западна Саксонија. Бил распуштен на 1 март 2012 година.

Историја
--------

Административниот округ Лајпциг настанал на 1 август 2008 и го наследил минатиот округ Лајпциг. Територијата на административниот округ била малку поголема и го вклучувала поранешниот округ Дебелн.

Поделба
-------

|  |  |
| --- | --- |
| Окрузи1. Лајпциг
2. Северна Саксонија
 | Слободни градови1. Лајпциг
 |

Поврзано
--------

* Округ Лајпциг

Надворешни врски
----------------

* Официјална страница Архивирано на 23 март 2003 г.

|  |  |  |  |  |  |
| --- | --- | --- | --- | --- | --- |
| 

| * п
* р
* у
Административни окрузи *(Direktionsbezirk)* во Саксонија |
| --- |
|  |
| Саксонија | 
* Дрезден
* Кемниц
* Лајпциг

 | Германија |

 |

Координати: 51°20′ N; 12°50′ E﻿ / ﻿51.33° СГШ; 12.83° ИГД﻿ / 51.33; 12.83
**Медал за храброст** — одликување на Социјалистичка Федеративна Република Југославија. Го воспоставил врховниот командант на НОВ и ПОЈ, Јосип Броз-Тито, на 15 август 1943 година со Уредба за одликувања во Народноослободителната војска на Југославија, заедно со Орденот за храброст. Им се доделувал на припадници на вооружените сили на СФРЈ, како и на цивили кои извршиле една или повеќе акции во борбата против непријателот, со што ја докажале својата лична храброст. Овој медал бил доделуван и на поединци кои спасувале луѓе и материјални добра во опасни ситуации и покажале лична храброст и пожртвуваност. Медалот за храброст бил најзначајниот орден на СФРЈ. Доделени се вкупно 205.590 медали. Постојат две варијанти на овој медал. Првата, која е направена за време на војната во Советскиот Сојуз, во Московската ковачница, и втората варијанта, која е направена на крајот на војната во ковачницата „ИКОМ" во Загреб.

Изглед на медалот
-----------------

Медалот за храброст е изработен од позлатена легура на бакар и цинк, во облик на круг, со пречник од 36 mm, дебелина од 2,5 mm, со мазен раб. На лицето на медалот има релјефна биста на борец кој со десната рака држи пушка. На задната страна на медалот, во круг, се поставени две лаворови гранки, кои не се допираат на врвот. Помеѓу гранките стои натписот: „За храброст", а под натписот има петкрака ѕвезда. Медалот виси на лента широка 20 мм, превиткана во форма на петаголник, така што горната хоризонтална и двете долни коси страни се долги 22 мм, а страните 42 мм. Лентата има пет сини и четири бели тесни пруги. Лентата е изработена од моарирана свила со пет сини и четири бели вертикални пруги широки 4 мм. Медалот за храброст се носи на левата страна на градите.

Наводи
------

1. ↑  "Yugoslav WW2 Medals." Yugoslav WW2 Medals. N.p. n.d. Web. 18 May 2015.
2. ↑  „Одлука Предсједништва СФРЈ о статутима ордена и медаља СФРЈ,". *Службени лист СФРЈ*. 14/86: 14. 1986.
Топење на метал во сад за лиење
**Леарница** е фабрика која произведува метални одлеаноци. Металите се фрлаат во облици со топење во течност, истурање на метал во калап, и отстранување на материјалот од мувла или кастинг по металот сè додека не се зацврсти додека се лади. Најчести преработени метали се алуминиум и леано железо. Сепак, други метали, како што се бронза, месинг, челик, магнезиум и цинк, исто така се користат за производство на одлеаноци во леарници. Во овој процес, може да се формираат делови од посакуваните форми и големини.Во Македонија производствени погони ладна и топла валавница (денес приватизирани) во рамки на металуршкиот индустриски комбинат Рудници и железарница „Скопје", како и леарницата во поранешнен Металски Завод - Тито.

Наводи
------

1. ↑  „МЗТ Леарница се уништува, работниците обесправени и чекаат одговор од новата влада - Гласник". *glasnik.mk*. Посетено на 2018-10-26.
**Метеорот од Сиракуза**
Метеорот експлодирал над Сиракуза, Њујорк на 2 декември 2020 година, кратко по пладне EST (приближно 17:08 UTC).

Историја
--------

Звучниот потрес потресел бројни куќи и прозорци. Експлозијата се слушала низ Централен Њујорк и била регистрирана од сеизмограф.

Метеор со голема големина експлодира над Њујорк, блесокот бил регистриран и снимен - "Големата огнена топка" следувале 181 извештај од граѓани научници -астрономи аматери, при што огнената топка била видена во Њујорк, Мериленд, Минесота, Охајо, Онтарио, Пенсилванија и Вирџинија.

Поврзано
--------

* Камчатски метеор

Наводи
------

1. ↑  Syracuse meteor

 Модерни настани со влијание
Планетарна одбрана
2020 во вселената
**Context / Контекст** е меѓународно списание на Институтот за македонска литература во Скопје.

Историјат
---------

Context/Контекст е меѓународно научно списание за компаративна книжевност и интердисциплинарни културолошки истражувања. Во него се објавуваат рецензирани и типологизирани прилози на англиски и на македонски јазик. Списанието се објавува од 1995 година, а својот сегашен профил на меѓународно списание и со овој наслов го оформи во осмиот број во 2010 година (претходните седум броја беа печатени под насловот Книжевен контекст). На страниците на Context/Контекст се презентираат студии од домашни и странски автори посветени на проблемските подрачја на современите хуманистички дисциплини, со акцент врз нивното што посестрано испреплетување и комбинирање и мултиплицираното поврзување со социо-општествениот и културен контекст.

Контекст е меѓународно списание и објавува прилози на англиски и на македонски јазик. Сите текстови се рецензираат.
Ракописите и редакциската преписка се упатуваат на следната адреса: 

Институт за македонска литература
ул."Григор Прличев" бр.5,п. фах 455
1000 Скопје
Република Северна Македонија
context@iml.edu.mk

Уредувачки одбор
----------------

Меѓународен уредувачки одбор на Context / Контекст:

главен и одговорен уредник, д-р Соња Стојменска-Елзесер (Македонија)

д-р Лидеке Плате (Холандија)

д-р Звонко Танески (Словачка)

д-р Маруша Пушник (Словенија)

д-р Златко Крамариќ (Хрватска)

м-р Ема Лакинска, секретар (Македонија)

Наводи
------

1. ↑
Уметнички приказ на дождот од Леонид 1833 година
**Метеорски дожд** — небесен настан во кој зрачењето на голем број метеори се набљудува од една точка на небото. Овие метеори се предизвикани од струите на вселенските остатоци наречени *метеороиди*, кои влегуваат во Земјината атмосфера со екстремно големи брзини на паралелни траектории.

Повеќето метеори се помали од зрно песок, така што скоро сите од нив ќе се распаднат и никогаш нема да ја погодат површината на Земјата. Интензивни или невообичаени метеорски дождови се познати како *метеорски испади* или *метеорски бури* кои можат да содржат повеќе од 1000 метеори на час.

Наводи
------

1. ↑  „Meteor Showers and their Parent Comets, Jenniskens P. (2006)". Cambridge University Press.

Надворешни врски
----------------

|  |  |
| --- | --- |
| Ризница | „Метеорски дожд" на Ризницата ? |

* Basics of Meteor Observing Архивирано на 16 март 2006 г. by *Sky and Telescope*
* Infography about Meteor Showers
* North American Meteor Network
* Meteor Shower Photos and Info Архивирано на 17 септември 2008 г. (AOL Research & Learn)
* Meteor Showers Архивирано на 16 март 2006 г. by *Sky and Telescope*
* Meteor showers Astronomy Cast episode #8, includes full transcript in PDF-format.
* Meteor Showers Online , by *Gary W. Kronk*
* Meteor Streams
* National Geographic News - Sky-Watcher Alert: Meteor Show Peaks This Week
* Six Not-So-Famous Summer Meteor Showers Joe Rao (SPACE.com)
* The American Meteor Society
* The International Meteor Organisation
	+ IMO 2008 Meteor Shower Calendar
* The Space Book by Eonitu
|  |  |  |
| --- | --- | --- |
| < 13 век п.н.е. | 12 век п.н.е. | 11 век п.н.е. > |
| 100 | 99 | 98 | 97 | 96 | 95 | 94 | 93 | 92 | 91 |
| 90 | 89 | 88 | 87 | 86 | 85 | 84 | 83 | 82 | 81 |
| 80 | 79 | 78 | 77 | 76 | 75 | 74 | 73 | 72 | 71 |
| 70 | 69 | 68 | 67 | 66 | 65 | 64 | 63 | 62 | 61 |
| 60 | 59 | 58 | 57 | 56 | 55 | 54 | 53 | 52 | 51 |
| 50 | 49 | 48 | 47 | 46 | 45 | 44 | 43 | 42 | 41 |
| 40 | 39 | 38 | 37 | 36 | 35 | 34 | 33 | 32 | 31 |
| 30 | 29 | 28 | 27 | 26 | 25 | 24 | 23 | 22 | 21 |
| 20 | 19 | 18 | 17 | 16 | 15 | 14 | 13 | 12 | 11 |
| 10 | 9 | 8 | 7 | 6 | 5 | 4 | 3 | 2 | 1 |

**1132 п.н.е.** — година според општоприфатениот календар. Тоа била 1132. година пред новата ера, 132. од вториот милениум п.н.е. 32. од 12 век п.н.е. и трета од 1130-тите п.н.е.

Други календари
---------------

Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4376 и 4377 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3618 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2628 и 2629 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 379 пред основањето на Рим.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1132 година се протега во 1504 и 1505, додека според второто гледиште, годината трае во текот на 1564 и 1565 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, па така годината е 589 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1807 и 1806 исламска година пред хиџра.

Настани
-------

* ...

Личности
--------

* ...

Откритија
---------

* ...
|  |  |  |
| --- | --- | --- |
| < 15 век п.н.е. | 14 век п.н.е. | 13 век п.н.е. > |
| 100 | 99 | 98 | 97 | 96 | 95 | 94 | 93 | 92 | 91 |
| 90 | 89 | 88 | 87 | 86 | 85 | 84 | 83 | 82 | 81 |
| 80 | 79 | 78 | 77 | 76 | 75 | 74 | 73 | 72 | 71 |
| 70 | 69 | 68 | 67 | 66 | 65 | 64 | 63 | 62 | 61 |
| 60 | 59 | 58 | 57 | 56 | 55 | 54 | 53 | 52 | 51 |
| 50 | 49 | 48 | 47 | 46 | 45 | 44 | 43 | 42 | 41 |
| 40 | 39 | 38 | 37 | 36 | 35 | 34 | 33 | 32 | 31 |
| 30 | 29 | 28 | 27 | 26 | 25 | 24 | 23 | 22 | 21 |
| 20 | 19 | 18 | 17 | 16 | 15 | 14 | 13 | 12 | 11 |
| 10 | 9 | 8 | 7 | 6 | 5 | 4 | 3 | 2 | 1 |

**1399 п.н.е.** — година според општоприфатениот календар. Тоа била 1399. година пред новата ера, 399. од вториот милениум п.н.е. 99. од 14 век п.н.е. и последна од 1390-тите п.н.е.

Други календари
---------------

Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4109 и 4110 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3351 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2361 и 2362 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 646 пред основањето на Рим.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1399 година се протега во 1237 и 1238, додека според второто гледиште, годината трае во текот на 1297 и 1298 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, па така годината е 856 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 2082 и 2081 исламска година пред хиџра.

Настани
-------

* ...

Личности
--------

* ...

Откритија
---------

* ...